मूलभूत NETFLIX श्रृंखला
यह नाटकीय रूपांतर सत्य घटनाओं से प्रेरित है।
हालांकि, नाटकीय रूपांतर हेतु कुछ दृश्य
चरित्र, नाम, व्यवसाय, प्रसंग और
स्थान व घटनायें कल्पित किए गए हैं।
यहाँ से दाएँ।
ठहरो।
यहाँ रुको।
वहाँ कौन है?
आराम से, सर। हम शांति से आए हैं।
वहीं रुक जाओ!
आराम से।
गाएँ कैसी हैं?
पुलिस यहाँ आई थी... कुछ महीने पहले।
तुमने उनसे क्या कहा?
सच्चाई।
कि मैंने तुम्हें सालों से नहीं देखा है।
तुम बूढ़े हो गए हो, पाबलो।
ऐसा होता है।
तुम जवान लगते हो।
ऐसा होता है।
देहात का जीवन तुम्हें जवान रखता है।
ध्यान से, गर्म है।
तुम्हारा नाम क्या है?
लिमॉन, सर।
मुझे वह नाम मत बताओ। तुम्हारा असली नाम क्या है?
-जॉन। -जॉन।
जॉन, तुम गाय दुहना जानते हो?
-नहीं, सर। -बेहतर है सीख लो।
ठीक है, सज्जनों।
मैं पूर्वाह्ण 5:00 बजे उठता हूँ।
शुभ रात्रि।
शुभ रात्रि, डैड।
मैंने कहीं क़िताब में किसी दिवालिया हुए अमीर आदमी के बारे में पढ़ा है।
जब उसने पूछा यह कैसे हुआ, कैसे उसने सब कुछ खो दिया, उसने जवाब दिया,
"पहले धीरे-धीरे। और फ़िर... सब एक ही बार मे।"
पाबलो एस्कोबार के लिए आख़िरकार "एक ही बार" का समय आ चुका था।
उसका साम्राज्य टूट गया था, उसके सैनिक या तो मर चुके थे या जेल में थे,
एस्कोबार ने एक काम किया जो अब भी कर सकता था: ग़ायब हो गया।
एक महीना, 14 दिन और सात घंटे...
...कहीं दिखाई नहीं पड़ा, कोई बात नहीं हुई, कुछ नहीं।
जबकि हमने उसके अंतिम पुनरुत्थान का इंतज़ार किया,
उसे पकड़ने के लिए बनी व्यवस्था बेकार पड़ी थी।
और इससे अलग तरह का ख़तरा उत्पन्न हुआ।
ऐसा जो हद से ज़्यादा ख़ाली पड़े रहने से होता है।
कुछ ने वह तरीक़ा देखना शुरू किया जिनके ज़रिए हम यहाँ तक पहुँचे थे
पूछने लगे, "कितना ख़ून मुझ पर है और मैं इसे कैसे साफ़ कर सकता हूँ?"
यह देश है, व्यक्ति नहीं,
जिसके हाथ में न्याय है और हथियारों का इस्तेमाल करने की वैधता है।
ज़बर्दस्त राजनीतिक दबाव के चलते,
गैविरिया ने अंत में सार्वजनिक रूप से लॉस पेपेस की निंदा की।
और लॉस पेपेस ने अपनी प्रेस विज्ञप्ति में जवाब दिया।
उन्होंने कहा उनका काम पूरा हो गया है।
वे सामान बाँध रहे थे और घर जा रहे थे।
लेकिन लॉस पेपेस चालू और बंद कर देने वाली चीज़ नहीं थी।
इसके सदस्य भविष्य देख रहे थे।
एस्कोबार के बिना वाला। और इसे लेकर उन सबका अलग-अलग नज़रिया था।
लॉस पेपेस ने पाबलो को नशीली दवा के कारोबार से बाहर कर दिया था
और उससे मेडेलिन में नए कोकेन राजा की जगह ख़ाली हो गई थी।
या, पूछने वाले पर निर्भर करते हुए, शायद एक रानी की जगह।
गिल्बर्टो अब हमारा पार्टनर नहीं रहा। मुझे परवाह नहीं वह क्या सोचता है।
तुमने ख़बर देखी है?
उन्होंने हमारे बिना एक बयान जारी कर दिया।
लॉस पेपेस ख़त्म हो चुका है।
यह केवल दिखावा है। कस्तान्यो भाई अभी भी मेडेलिन में हैं।
किसी ने मुझे कुछ नहीं कहा।
मेरी बात सुनो, बर्ना।
अगर एस्कोबार उस दरवाज़े से आता है, तो हम ख़ुद उसे मार देंगे।
हमें किसी की ज़रूरत नहीं है।
अब माल भेजना शुरू कर दो।
यह सब ठीक है, युदी।
पर अगर गिल्बर्टो को पता चलता है, तब क्या?
तुम जानते हो वे लॉस पेपेस के लिए 1,4 मिलियन डॉलर की पेशकश कर रहे हैं?
मैं जानती हूँ वे कहाँ हैं।
बोलने से पहने सोचा करो।
यह ख़तरनाक विचार है, युदी।
मुझे इनाम में रुचि नहीं है।
मुझे अपनी लैब्स में रुचि है।
तब कम से कम तुम ख़ुद गिल्बर्टो को बोल दो।
सर?
हैलो।
मुझे यह प्यारा आश्चर्य क्यों मिल रहा है?
हम मनरिके के गोदाम में हैं।
यह माल से भरा हुआ है।
हमें क्या करना चाहिए? हम इसे कहाँ भेजें?
इसे रख लो। इसे जंगल में साम्यवादियों के ख़िलाफ़
तुम्हारे महान काम के लिए सहयोग समझो।
मुझे यक़ीन है तुम पाओगे कि इससे मिले पैसों का बढ़िया इस्तेमाल हो सकता है।
युदी का क्या करें?
जो भी सही समझो करो।
तो, गिल्बर्टो, तुम जैसा कहते हो। बहुत धन्यवाद।
फ़िदेल। गिल्बर्टो ने कहा हम इसे रख सकते हैं।
क्या? मैंने सोचा हम घर जा रहे हैं। हम कोकेन के बारे में कुछ नहीं जानते।
हम सीख लेंगे।
अगर वे सीख सकते हैं तो हम क्यों नहीं?
और युदी का क्या करें?
युदी को लगता है मेडेलिन में सिर्फ़ एक तस्कर रह सकता है।
हम कस्तान्यो को फ़ैसला करने देंगे वह कौन है।
लॉस पेपेस भले ही भंग हो चुका हो, पर इसका मतलब यह नहीं कि उनका काम पूरा था।
एस्कोबार को समाप्त करने की सुरक्षा सेना की कहानी महान शीर्षक बन गई।
और जबकि किसी का नाम नहीं लिया गया, मतलब यह नहीं कि यह चिंता की बात नहीं थी।
हाँ, मैम, जहाँ तक मैं जानता हूँ।
नहीं, हम, हाँ, उस पर बिल्कुल साफ़ हैं।
मेसिना।
हाँ। वह अभी पहुँचा है।
-अरे, बॉस। -मर्फ़ी ने तुम्हें बताया?
हाँ।
इस लेख ने हमारी उम्मीद से अधिक ध्यान खींचा है।
अन्तरराष्ट्रीय अख़बार फ़ोन कर रहे हैं, वे ऐम्बैसडर से बयान चाहते हैं।
-हम बयान दे रहे हैं? -नहीं। कोई नहीं देगा।
हम क़रीबी नज़र रख रहे हैं।
कहने की ज़रूरत नहीं यह हमारे लिए बहुत बुरा हो सकता है।
निश्चित होना है हमारा बचाव हो।
लॉस पेपेस भंग हो चुका है। यह मूलतः ख़त्म है।
देखो, मैं सहमत होती। लेकिन प्रेस कुछ और खोज सकती है।
अगर कोई बात करे तो?
केवल वही लॉस पेपेस के बारे में बात करेंगे जो लॉस पेपेस हैं।
और वे बात नहीं कर रहे हैं।
तो हमारा बचाव हो गया।
ऐसा ही होना चाहिए।
-फ़ैबियन। -हाँ?
-मर्सिडिज़ निकालो। धन्यवाद। -हाँ, मैम। अभी निकालता हूँ।
जल्दी करो, बर्ना।
आराम से, युदी। वह बैठक तुम्हारे बिना शुरू नहीं हो सकती।
लैब में हमारे पास कितने आदमी हैं?
-प्रत्येक में पैंतालीस। -कितने पर्यवेक्षक हैं?
प्रत्येक में तीन।
-हमें पालियाँ दुगनी करनी होंगी। -हाँ, मैम।
ऑस्कर, लुइस! कार में बैठो। बॉस निकलने वाली हैं।
हाँ, सर।
-पेन्या। -हावियर।
-क्या चाहते हो? -कुछ हुआ है, हमें बात करनी होगी।
मैं व्यस्त हूँ। बात नहीं कर सकता।
युदी की हत्या की कोशिश हुई है।
वह कुछ बातें कह रही हैं जिन्हें शायद तुम सुनना चाहोगे।
मुझे समय दो।
क्या हो रहा है?
ऐसा कुछ नहीं जो अब मेरी समस्या हो।
तुम कहाँ जा रहे हो?
बस निश्चित होने जा रहा हूँ।
भाड़ में जाओ। मुझे नहीं सुनना।
-पेन्या। -श्री पेन्या पहुँच गए हैं।
चलते हैं। खोजो।
किको और मैंने मिलकर इसे बनाया। मेरे लिए बस यही बचा है।
कस्तान्यो भाई क्या सोच रहे हैं? कि वे मुझे बाहर भगा सकते हैं?
मैं नहीं जाने वाली हूँ।
वे तुम्हें निकालना नहीं, मारना चाहते हैं।
और तुम्हारे बारे में क्या? इसमें तुम भी मेरे साथ हो।
देखो... तुमने इन लोगों को यहाँ बुलाया। कैली के साथ दोस्ती की।
यह सब तुम्हारा काम है।
यह तस्करों की लड़ाई है। मेरी समस्या नहीं है।
मुझे दोबारा फ़ोन मत करना।
बर्ना, मैंने सुना है गोपनीय ख़ुफ़िया जानकारी लीक करना संघीय अपराध है।
ख़ासकर जब यह मौत के दस्ते के हाथ लगती है
जिससे निर्दोष लोग मारे जाते हैं।
यक़ीन है अमरीका में कुछ अख़बार इस बारे में और सुनने में रुचि दिखा सकते हैं।
तुम मुझे धमकी दे रही हो?
हाँ, मैं तुम्हें धमकी दे रही हूँ।
तुम मुझसे मज़ाक़ कर रही हो।
तुम क्या चाहती हो?
तुम पुलिस वाले हो।
अच्छी तरह जानते हो मोंटेकैसिनो कहाँ है।
कस्तान्यो भाई, और रोड्रिगेज़ कहाँ हैं।
उन्हें गिरफ़्तार करो।
और जब ऐसा करते हो, दुर्घटनावश उनके सिर में गोली मार दो।
-इस तरह से काम नहीं होता है। -नहीं? तब कैसे?
हम इसे अपने तरीक़े से करेंगे।
तो तुम युदी को मुख़बिर बनाना चाहते हो?
मैं इससे सहमत नहीं हूँ, हावियर।
हम तस्कर हैं, लेकिन हमारा अपना सम्मान है।
बर्ना... तुम नशीली दवा के तस्कर हो जो किलो के भाव से ज़हर बेचता है।
भाड़ में जाए तुम्हारा सम्मान।
तुम कहते हो।
हमारी दी गई सूचनाओं पर तुम ख़ुशी से काम कर रहे थे।
और तुमने क्या किया है?
अगर तुम्हारे पास बेहतर सुझाव है, उसे आज़मा लो।
अन्यथा, यही सौदा है।
युदी डीईए की गुप्त मुख़बिर बनती है।
वह हमें कैली देती है, जो कुछ वह जानती है सब।
अगर तुम्हें यह पसंद नहीं, तुम अकेले कस्तान्यो का मुक़ाबला कर सकते हो।
और ख़ुद को बरबाद कर सकते हो।
बुरी कहानी ख़त्म करने का सबसे अच्छा तरीक़ा बेहतर कहानी पेश करना है...
...उसका पुरज़ोर प्रचार करना।
यह अमरिकी विदेश नीति के मुख्य स्तंभों में से एक है
और जिसे हमने लातिन अमरीका, चिली, गुएटामाला, पनामा में
कई सालों के परीक्षण माध्यम से सीखा था।
ग़लत काम करते हुए पकड़े जाना बेकार होता है,
लेकिन अगर उसी समय लोगों को बड़ी जीत दिलाते हैं,
जैसे, कह लें, दुनिया के दूसरे सबसे बड़े मादक संघ को बरबाद करना,
तब कोई भी ख़राब बातों पर ध्यान नहीं देगा।
वे आपको शाबाशी देने में बहुत व्यस्त रहेंगे।
जोखिम भरी योजना? हाँ। लेकिन दबाव आपको जोखिम उठाने पर मजबूर करेगा।
यह आपसे बहुत सारे काम करवाएगा।
हमने हफ़्तों से उससे कुछ नहीं सुना है।
नहीं मालूम वह कहाँ है।
नहीं जानती तुम डी ग्रीफ़ को यहाँ क्यों आने दे रही हो।
वह तुम्हें डराने के लिए आ रहा है।
और अब तुम पाबलो में विश्वास खो रही हो।
तुम नहीं समझती हो, है न?
हमारे पास और पैसे नहीं हैं, हर्मिल्डा।
अगर वे सुरक्षा हटा लेते हैं, हम कुछ भी नहीं कर सकेंगे।
पाबलो के पास बहुत संपत्तियाँ है। इतना नाटक मत करो, ताता।
तुम सोचती हो कोई हम में निवेश करने जा रहा है?
वे हमें अपने पैसे देंगे?
कोई हमारी मदद नहीं करेगा।
हर किसी को पता है उसका क्या मतलब होगा।
वह जो कुछ कर रहा है...
...मेरा बेटा कहीं भी हो, वह अपने परिवार के लिए कर रहा है।
इसे भूलना मत।
पाबलो? मुझे सुन सकते हो, पाबलो? प्लीज़ जवाब दो।
ताता, तुम मुझे सुन सकती हो?
ताता?
मुझे सुन सकती हो?
यह माल उन लोगों के लिए बहुत है जो कारोबार चलाना नहीं जानते हैं।
उनसे मामला स्पष्ट करना होगा। उनका काम पूरा नहीं हुआ है।
उनको दिया गया अनुदान अग्रिम था।
इसके अलावा, हमें उन्हें ख़ुश भी रखना है।
अमरीकियों के साथ उनके संबंध अमूल्य हैं।
क्या भद्दा मज़ाक़ है,
सीआईए और साम्यवादियों के ख़िलाफ़ उनका युद्ध।
यह मज़ाक़ है, लेकिन वह दोस्ती किसी दिन हमारी जान बचा सकती है।
क्या? युदी के बारे में कोई ख़बर?
कस्तान्यो भाइयो ने पहला निशाना साधा, एक बम से। लेकिन उससे वह मरी नहीं।
किसी को मारना हमारे लिए इतना कठिन कब से हो गया है?
उसके सहायक का क्या हाल है? वह मोटू, उसे क्या बुलाते हैं? बर्ना?
उसे ही हमें मारना चाहिए। वह तो बस भौं-भौं करने वाली कुतिया है।
डॉन बर्ना। वह हमें मिल गया है।
कहाँ?
यहाँ।
बाहर बगीचे में।
डॉन बर्ना!
कैली में स्वागत है।
गिल्बर्टो, धन्यवाद, भाई।
माफ़ कर दो, पर हमें तुम्हारी उम्मीद नहीं थी।
इसकी चिंता मत करो। मैं यहाँ तुम सबसे बात करने आया हूँ।
बहुत अच्छा, भाई।
यह युदी के बारे में है।
पेन्या कहाँ है?
तुम्हें क्या चाहिए?
मुझे एक सूचना मिली है। एक आदमी।
कहता है वह कोई ख़बर दे सकता है, यार।
हाँ, तो, इसे मार्तिनेज़ को क्यों नहीं देते?
या इसे अपने लॉस पेपेस दोस्तों को दे सकते हो।
वह इसे किसी अमरीकी को देना चाहता है।
हाँ, उसे क्या मिला है? वह आदमी कौन है?
उसे मैं जानता हूँ।
मर्फ़ी। वह सुरक्षित है। उसे पता है तुम्हारे साथ काम करता हूँ।
क्या, उसे तुम पर यक़ीन नहीं?
ठीक है। उसे लाओ।
वह बोगोटा में है।
मुझे उससे मिलने बोगोटा जाना है? इसे भूल जाओ।
चलो भी, मर्फ़ी।
एस्कोबार को चाहते हो, है न?
प्लीज़, उससे बात करो।
यह वाक़ई महत्वपूर्ण है।
-ठीक है। व्यवस्था करो। -ठीक है।
धन्यवाद। तुम्हें अफ़सोस नहीं होगा।
अंग्रेज़ी में, प्लीज़!
ताता, तुम वहाँ हो? मुझे सुन सकती हो?
ताता, तुम वहाँ हो?
यहाँ कोई सिगनल नहीं है। नहीं मालूम तुम क्यों कोशिश करते रहते हो।
हमारे साथ आकर पीते क्यों नहीं?
मैं यहीं ठीक रहूँगा।
थर्मस में कॉफ़ी है।
वह रेडियो से अपनी पत्नी से बात करता है।
ये कोड और फ़्रीक्वेन्सी हैं।
पाबलो रेडियो इस्तेमाल कर रहा है।
वह अपनी पत्नी से इस तरीक़े से बात करता है।
और ये कोड हैं, मर्फ़ी।
हाँ? तुम्हें यह कहाँ से और कैसे मिला?
ल्यूगो तेक्वेनदामा में खजाँची है। वह परिवार का पहरा देता है।
तुम इसके लिए क्या चाहते हो? रुपए? वीज़ा?
तुम क्या चाहते हो, ल्यूगो? रुपए? वीज़ा?
इस तरह काम नहीं करता, यार।
वीज़ा नहीं, रुपए नहीं, तुम समझ गए?
वह यही सोचता है? कि हर कोई अमरीका जाना चाहता है?
मुझे कुछ नहीं चाहिए।
मैं बस यही चाहता हूँ यह ज़ल्दी खत्म करो और तुम समझो कि परिवार कष्ट में है।
उसका पता करो और उसे मार दो।
तो? तुम्हें क्या लगता है?
हावी, उसने हमें सब कुछ दिया है। कोड, फ़्रीक्वेन्सी मिल गए हैं।
-मैं सोचता हूँ यह असली है। -इसे मार्तिनेज़ के पास ले जाओ।
दूतावास में हूँ। दोबारा कॉल करूँगा।
दूतावास में क्या कर रहे हो? क्या हो रहा है?
कुछ नहीं जिसे सँभाल न सकूँ। समय मिलने पर बताऊँगा।
-हावी, चलो इसे देखते हैं। -मर्फ़ी, मार्तिनेज़ से बात करो।
मैं बाद में फ़ोन करूँगा।
पेन्या बोगोटा में है?
हाँ, हावी किसी काम में व्यस्त है। धत्।
मैं कोड वापस लूँगा। तुम पेन्या के साथ रहो, ठीक है?
क़तई नहीं। कोड मेरे पास रहेंगे। मार्तिनेज़ से मिलूँगा।
हम युदी को प्रतिरक्षण देते हैं, उसकी गवाही लेते हैं और हमारा बचाव हो जाता है।
मुझसे दोबारा झूठ मत बोलो, पेन्या।
यह पहले दर्जे की तस्कर है जो पहले दर्जे के अन्य तस्करों की जानकारी देने को तैयार है।
वह कारोबार में 30 साल से है। वह कैली की कार्य पद्धति जानती है।
यह ऐसी ख़ुफ़िया सूचना नहीं है जो कोई भी उपलब्ध करा सके।
उसका तुम पर दबाव है।
उसकी सूचनाओं से एस्कोबार का कारोबार ख़त्म हो गया।
कैली का भी यह हाल करेगी, बस इस बार हमारे लिए।
जिस समय वह रिकॉर्ड पर जाती है, उसका दबाव ख़त्म हो जाएगा।
बात नहीं करने तक उसे प्रतिरक्षण नहीं मिलेगा।
उसे रिकॉर्ड में लो और देखेंगे उसके पास क्या है।
लगता नहीं कोई कैली से भिड़ना चाहता है।
वे हमारी पहुंच से बाहर रहे हैं, पर शायद यह चालाकी काम करे।
और पेन्या। सावधान रहना। किसी को मत बताना।
इस भवन में कुछ लोग यह पसंद नहीं करेंगे।
नीचे जा रहे हैं?
तो... कैसा चल रहा है?
क्या कर रहे हो, पाबलो?
तुम्हें गाँठ बाँधनी नहीं आती।
यह ग्वालों वाली गाँठ है। यह वाक़ई अच्छी है।
चाहिए: पाबलो एस्कोबार। इनाम: 2,700,000,000 पेसो।
किसी भी शहर से मुफ़्त में 9-800-10-600 पर कॉल करें।
बोगोटा में, 222-50-12। मेडेलिन में, 461-11-11।
बच्चे यहाँ रहना पसंद करते।
मैं सोच रहा हूँ...
...तुम्हारे क़रीब ही कुछ ज़मीन ख़रीद सकता हूँ।
कुछ गाएँ, शायद कुछ भेड़।
और मेरा अपना फ़ार्म बनाऊँ।
हम साथ मिलकर काम कर सकते हैं।
तुम क्या सोचते हो?
हमें बाड़ लगाने का काम पूरा करना है।
याद है जब सैनिक हमारे गाँव में आए थे?
तुम एक छोटे मज़बूत बच्चे थे, शायद सिर्फ़ सात या आठ साल के।
लेकिन उस समय भी, तुम घर के मुखिया बन चुके थे।
उस हिंसा और मौत के सामने, तुम मज़बूत थे।
तुम उत्तरजीवी हो।
कर के दिखाने वाले आदमी।
उसी दिन मैं जान गई थी, तुम महान काम करने वाले हो, पाबलो।
-शुभ संध्या। -कर्नल।
बैठिए।
तो, तुमने उन कोड को पढ़ लिया है? क्या वे असली हैं?
जी, कर्नल। मैंने फ़्रीक्वेंसी की पुष्टि की।
इनका इस्तेमाल एस्कोबार की पत्नी कर रही है।
-वह फ़ोन करते समय इनका इस्तेमाल करेगा। -तुमने पुष्टि की कि ये एस्कोबार के हैं?
तुमने उसे सुना?
नहीं, कर्नल, अभी तक नहीं।
ठीक है, मानो वह फ़ोन उठाता है। हम कितना सुन सकते हैं?
अगर पाबलो मेडेलिन में है, हम उसका हर शब्द समझ लेंगे।
-उसका निश्चित ठिकाना मिल सकता है? -अगर दायरे में हो, हाँ।
ठीक है, अगर पाबलो मेडेलिन के बाहर इन्हीं कोड का इस्तेमाल करता है,
तुम उसे सुन सकते हो?
नहीं। एंटेना इतना शक्तिशाली नहीं है।
जब मैंने अपने परिवार के साथ यहाँ आने के बारे में पूछा तुमने जवाब क्यों नही दिया?
मैं बहुत ज़्यादा ध्यान नहीं दे रहा था।
लेकिन अब ध्यान दे रहे हो, है न?
तुम क्या सोचते हो?
-यह अच्छा विचार है। -हाँ, यह अच्छा विचार है।
यह अच्छा विचार है, अब मेरी मदद करो। उस बाल्टी को यहाँ नीचे रखो।
अब इस सूअर को पकड़ो।
धत् तेरे की!
वाह, क्या ख़ूब कि तुम्हें ख़ून पसंद नहीं।
कितनी अजीब बात है।
तुम क्या कहना चाहते हो?
अपने आप को साफ़ करो।
तुम जानते हो, क्या अजीब है?
कि मेरे पिता को...
...नहीं पता है मैं कौन हूँ।
मैं तुम्हें अच्छी तरह जानता हूँ।
तुम जानते हो कि मैं दुनिया के सबसे धनी लोगों में एक था?
क्या यह सही है?
तुम जानते हो अमरीका के राष्ट्रपति को मालूम है मैं कौन हूँ?
अमरीका? घिनौना।
मैं इस देश की प्रतिनिधि सभा के लिए चुना गया था।
तुम्हारा उपनाम पूरी दुनिया में मेरे काम के कारण ही जाना जाता है।
-तो क्या? तो क्या? तो क्या? -तो क्या?
और तुम्हारे बारे में क्या है? तुम्हारे बारे में क्या है?
मूर्ख बूढ़ा आदमी। जो अकेले रहता है।
इस फ़ालतू फ़ार्म में।
जो अपने पोता-पोती को भी नहीं जानता है।
यहाँ उनकी कोई तस्वीर भी नहीं है।
तो मैं एक मूर्ख बूढ़े आदमी से ज़्यादा कुछ नहीं हूँ?
यह सही है।
अब मुझे बताओ...
...मुझे बताओ...
...तुम मेरे बारे में क्या सोचते हो।
-किसे परवाह है? -मुझे है।
यह मेरे लिए महत्वपूर्ण है।
तुम अपनी पत्नी और बच्चों को लेकर इस फ़ार्म में रहना चाहते थे।
लेकिन यह संभव नहीं है, पाबलो।
तुमने अपनी ज़िदगी का चयन किया है!
अब इसका दायित्व लो।
चाहते हो बताऊँ तुम्हारे बारे में मैं क्या सोचता हूँ?
मुझे शर्म आती है।
सोचता हूँ तुम एक हत्यारे हो।
आख़िरकार, सच कहा।
एक सच...
...जिससे मेरा दिल टूट जाता है।
मुझे अकेले रहने दो।
लिमॉन।
हाँ, सर?
तुम्हें यह जगह पसंद है, ठीक?
हाँ बॉस। यह एक शाँत स्थान है।
शाँत।
घुटनों के बल बैठो।
यहाँ से कुछ किलोमीटर दूर, एक खेत में तुम्हें एक बड़ा पेड़ मिलेगा।
उस पेड़ के नीचे पैसे का बक्सा दबा है।
जाओ उसे ले आओ।
हम जा रहे हैं, बॉस?
हाँ।
जाओ।
यह सही है, श्रीमती एस्कोबार।
तुम क्या सोचती हो यह व्यवस्था कितने दिनों तक जारी रहेगी?
आपको नहीं लगता अगर यहाँ से चले जाते हैं, वे हमें मार देंगे?
अगर चाहती हो, तुम निजी सुरक्षा सेवाओं से संपर्क कर सकती हो।
बताइए कैसे। हमारे पास एक कौड़ी भी नहीं है।
यह हमारी समस्या नहीं है। श्रीमती एस्कोबार, मुझे खेद है।
आपको खेद है?
तब हमें किसी दूसरे देश में शरण लेने में मदद करें।
मुझे आपके कोलम्बिया छोड़ने से कोई समस्या नहीं है। लेकिन...
पर शरण लेने में हमें मदद नहीं कर सकते हैं।
यह बकवास है!
वे हम सबको...
...मारने वाले हैं।
माँ, क्या हुआ?
कुछ नहीं, मेरी लाडली।
मुझे खेद है, अटॉर्नी जनरल...
...लेकिन मुझे नहीं पता और क्या करना है।
अगर तुम अपने पति के संपर्क में हो, मेरी सलाह है अपनी परेशानी उन्हें बताओ।
उन्हें आत्मसमर्पण के लिए कहो।
क़ानून की शक्ति तुम्हारी आख़िरी उम्मीद है।
अपने बच्चों के बारे में सोचो।
धत्।
-नहीं। -हाँ, तुम्हारे सोने के पहले।
-क्या तुम्हें यह पसंद है? हाँ? -नहीं।
धत् साला।
जॉन। तुम यहाँ क्या कर रहे हो?
रुपए कहाँ है? रुपए जो हमने दिए थे। मुझे वापस चाहिए।
हमने ख़र्च कर दिए। ख़त्म हो गए।
आराम से। तुम्हें चोट नहीं पहुँचाऊँगा।
तुम पहले ही चोट पहुँचा चुके हो।
तुमने मेरी ज़िंदगी बरबाद कर दी है।
मुझे बच्ची को पालने में रखना है। मैं उसे नीचे रख दूँ?
रुक जाओ, मारित्ज़ा।
और यह?
यही हमारा सब कुछ है, जॉन। इतना ही सब। हमें इसकी ज़रूरत है।
प्लीज़, इसे मत लो। प्लीज़। यह बच्ची के लिए है, प्लीज़!
तुम झूठ बोलने वाली... कुतिया! दूर हटो!
हरामज़ादे! हरामी!
इनाम के लिए तुम्हें पकड़वा देना चाहिए! तुम इसी के हक़दार हो!
देर-सवेर, वैसे वे तुम्हें ढूँढ़ ही लेंगे।
तुमने क्या कहा?
कुछ कहने जा रही हो? तुम मेरे साथ गद्दारी करोगी?
कर सकती हूँ! मुझे क्यों नहीं करनी चाहिए?
क्या? तो अब तुम हत्यारे बन गए हो? अपने हीरो की तरह?
जॉन!
मैं तुम्हें जानती हूँ! उसे बाहर कर दो...
-बॉस, आपने जैसा कहा मैंने किया। -मुझे दिखाओ।
लेकिन मेरे पास बुरी ख़बर है।
-क्या हुआ? -देखिए।
यह सड़ गए हैं, सर।
उस बक्से में आधा मिलियन डॉलर था।
इतना ही मैं जुगाड़ कर सका हूँ, सर।
लगभग छह हज़ार डॉलर है। मैंने गिना है, बॉस।
अपना सामान ले लो। हम जा रहे हैं।
याद रखना, तुम और मैं इन सबमें भागीदार हैं।
व्यवस्था हो गई है। हमें आज रात को करना है।
कहाँ?
एल पॉबलैडो में एक सुरक्षित मकान में।
पहले इसका उपयोग किया है।
बर्ना को मालूम है कहाँ।
मैं तुमसे वहाँ मिलूँगी।
सब कुछ तैयार है, युदी। अंदर आओ।
चलो चलते हैं, फ़्लैको।
वह रास्ते में है।
मुझे पता है तुम क्या सोच रहे हो।
मैं एक ग़लती कर रही हूँ।
तुम्हारा उतना ही ख़याल रखा जाएगा जितना तुम मेरा ख़याल रखते हो।
केवल एक ही काम होना चाहिए वह कि कैली कार्टेल से छुटकारा मिले।
वहाँ से, फ़्लैको।
मैं एक मुख़बिर की रक्षा नहीं कर सकता।
मैंने नहीं सोचा तुम मुझे धोखा दोगे।
तुम ख़ुद को मरवाने जा रही थी, युदी।
तो अब, तुम उस विमान में चढ़ने वाली हो।
अगर मैं नहीं चढ़ूँ, तो? क्या होगा?
अगर तुम नहीं चढ़ती हो, तब तुम कस्तान्यो के साथ जाओगी।
और मैं तुम्हारी सुरक्षा नहीं करूँगा।
एक बात बताओ।
क्या कैली ने यह व्यवस्था की है?
कितनी पेशकश मिली है? कम से कम मुझे बता दो।
यह पारस्परिक समझदारी है। मैं कस्तान्यो के साथ काम करूँगा।
वे हमारा कारोबार नहीं समझते हैं, लेकिन वे मेरे लिए लाभदायक होंगे।
-तुमने अपने भागीदार को धोखा दिया। -मैं कभी तुम्हारा भागीदार नहीं था।
मैंने केवल तुम्हारी ज़िंदगी की रक्षा की।
आराम से। तुम्हें पैसे मिल जाएँगे।
अमरीकी निश्चित करेंगे कि तुम्हारी हर ज़रूरत पूरी हो।
-मैं कहाँ जा रही हूँ? -कोई फ़र्क नहीं पड़ता।
जाओ। और कभी भी कोलम्बिया मत लौटना।
किसी भी बात की चिंता मत करना।
तुम अभी भी एक मुख़बिर रहोगी, लेकिन डीईए के बदले, सीआईए के लिए।
अरे, यार। क्या चल रहा है?
सुरक्षित मकान में सब कुछ ठीक है?
-मेसिना कहाँ है? -वह चली गई है।
तबादला हो गया है। घर रवाना हो गई।
संभावना है कि इंडियानापॉलिस में मेथ लैब में शेष कैरियर बिता दे।
कमाण्ड की श्रृंखला के बारे में कुछ।
-और युदी? -तुमने नहीं सुना है?
युदी का मायामी हेराल्ड के साथ साक्षात्कार है...
...लगभग पाँच घंटे में।
अब मैं निश्चित नहीं हूँ, पर दावा है उसके पास बताने के लिए कहानी है
कि डीईए का एक ख़ास एजेंट लॉस पेपस में शामिल था।
मुझे इतना यक़ीन है, युदी को जो भी कहना है,
वह मेरे बारे में नहीं होगा।
तुम्हें अपने काम से मतलब रखना चाहिए था।
वाह।
और कैली भी, है न?
उन्हें एक पास मिलता है?
उनकी सुरक्षा के लिए वे कितना भुगतान देते हैं?
मुझे भुगतान?
मुझे कुछ कहने दो, एजेंट पेन्या।
शायद यह तुम्हें अच्छा लगे, लेकिन शायद नहीं।
हम किसी दिन उन तक पहुँचने वाले हैं। लेकिन तुम्हारे तरीक़े से नहीं।
तुम्हारी सब कुछ जानकारी के साथ, तुम हो... एकदम सीधे।
कुछ भी हो, मैंने इसका मज़ा लिया है।
हँसी मज़ाक़।
लगता है ऐम्बैसडर तुमसे मिलना चाहते हैं।
लगता है मायामी हेराल्ड की बातें जंगल की आग तरह फैल रही हैं।
और अपना पासपोर्ट लेते आओ।
लगता है तुम घर जा रहे हो, लेकिन...
...तुमने मुझसे यह नहीं सुना है।
ताता?
ताता, मुझे सुन सकती हो?
पाबलो?
यह मैं हूँ, मेरी जान।
आख़िरकार, तुमसे बात कर सकती हूँ, मेरी जान।
मुझे तुम्हारी बहुत याद आई।
तुम कहाँ हो, पाबलो?
मुझे कुछ बहुत महत्वपूर्ण करना है।
लेकिन मैं वापस आ गया हूँ, मेरी जान।
मैं वापस आ गया।
उप-शीर्षक अनुवादक: सुभाष चन्द्र विश्वास